Edwin Arlington Robinson

Edwin Arlington ROBINSON (naskiĝis la 22-an de decembro 1869 en Alna, Kantono Lincoln, Majno; mortis la 6-an de aprilo 1935 en Novjorko) estis usona poeto.

En 1922, li ricevis la unuan Pulitzer-premion por poezio pro siaj Kolektitaj Poemoj, kaj poste gajnis la Pulitzer-premion du pliajn fojojn (en 1925 pro "The Man Who Died Twice", pri stratmuzikisto kies sola muzika geniaĵo perdiĝas post nokto de festado, kaj en 1928 por "Tristram", kiu, kiel aliaj liaj poemoj, baziĝas sur la Artur-legendoj).

En 1908, Robinson estis elektita al la Usona Akademio de Artoj kaj Literaturo kaj en 1927 al la Usona Akademio de Artoj kaj Sciencoj.

 Vivo 
Edwin Robinson estis la filo de riĉa komercisto kaj komencis verki poezion en frua aĝo. Li studis ĉe la Universitato Harvard kaj komencis publikigi kelkajn poemojn en lokaj gazetoj. Nekapabla trovi eldoniston, li mem-eldonis sian unuan poemaron, The Torrent and The Night Before, en 1896. Dum la verko ricevis pozitivajn recenzojn, la du postaj volumoj (unu eldonita de Houghton Mifflin) ne ricevis ilin, kaj Robinson vivtenis sin en Novjorko kaj diversloke laŭlonge de la Orienta Marbordo, prenante diversajn laborojn kaj balanciĝante sur la rando de alkoholismo. Lia sorto ŝanĝiĝis kiam lia dua kolekto, The Children of the Night, falis en la manojn de Theodore Roosevelt (precipe la poemo "Luke Havergal "), al kiu ĝi plaĉis kaj konvinkis Scribner's reeldoni ĝin. Roosevelt ankaŭ certigis al Robinson postenon ĉe la Novjorka Dogana Servo, kie li restis ĝis 1909.

 Verkado 
En sia verkado, Robinson aliĝis al kaj asertis la tradiciajn valorojn de la puritana Nov-Anglio. Kiel fama poeto, liaj poemoj, lirikaj poemoj kaj dramaj monologoj reflektis pesimisman vizion pri la sola individuo en la moderna mondo, malespere luktanta por supervivo.

La poeto atingis sian plej grandan sukceson en la balado, tradicia ĝenro de anglalingva poezio, igante ĝin organika formo por enkorpigi nuntempajn temojn. En siaj poemoj, Robinson realisme rekreis la akrajn sociajn konfliktojn kaj psikologiajn dramojn tipajn por la usona socio je la turno de la 19-a kaj 20-a jarcentoj. Samtempe, Robinson foje emis rigardi la problemojn de sia tempo "sub la signo de eterneco".

En siaj poemoj, li adheris al tradiciaj formoj kaj ne eksperimentis kun liberaj formoj kiel multaj el liaj samtempuloj. Liaj temoj ofte estis malhelaj kaj traktis fiaskon, malkontentajn vivojn, materialismon, artan serĉadon kaj la neceson de ŝanĝo, kaj estas karakterizitaj per la etoso de malgrandaj, ankoraŭ Puritan-influitaj Nov-Angliaj urboj (kiel en lia ciklo Tilbury Town, malgranda urbo unue menciita en lia poemo "John Evereldown" el The Torrent and The Night Before kaj poste en kelkaj aliaj poemoj kiel "Captain Craig" en la samnoma kolekto kaj "Flammonde " en lia kolekto The Man Against the Sky).

La longaj poemoj de Robinson estas verkitaj en abstrakta filozofia vejno: "Kapitano Craig" (1902), "Viro Kontraŭ la Ĉielo" (1910). La volumo Kolektitaj Poemoj (1921).

 Verkaro 

 Poeziaĵoj 

 The Torrent; and The Night Before (1896), inkluzive de "Luke Havergal"
 Children of The Night (1897), inkluzive de "Kosmos" (1895) kaj "Richard Cory"
 Captain Craig and Other Poems (1902)
 The Town Down the River (1910), inkluzive de "Miniver Cheevy"
 The Man Against the Sky (1916)
 Merlin (1917)
 The Three Taverns (1920)
 Lancelot (1920)
 Avon's Harvest (1921), inkluzive de "Ben Trovato"
 Collected Poems (1921), Pulitzer-premiito
 Roman Bartholow (1923)
 The Man Who Died Twice (1924), Pulitzer-premiito
 Dionysus in Doubt (1925), inkluzive de "Haunted House" kaj "Karma"
 Tristram (1927), Pulitzer-premiito
 Fortunatus (1928)
 Sonnets, 1889-1917 (1928)
 Cavender's House (1929)
 Collected Poems (1929)
 Modred (1929)
 The Glory of the Nightingales (1930)
 Matthias at the Door (1931)
 Selected Poems (1931)
 Talifer (1933)
 Amaranth (1934)
 King Jasper (1935)
 A Happy Man
 Richard Cory

 Teatraĵoj 

 Van Zorn (1914)
 The Porcupine (1915)

 Leteroj 

 Selected Letters (1940)
 Untriangulated Stars: Letters to Harry de Forest Smith 1890-1905 (1947)
 Edwin Arlington Robinson's Letters to Edith Brower (1968)

 Aliaĵoj 

 Uncollected Poems and Prose (1975)

 Referencoj 

 Eksteraj ligiloj 


 Edwin Arlington Robinson ĉe Academy of American Poets
 Edwin Arlington Robinson ĉe Poetry Foundation
 Extensive collection of Robinson's sonnets ĉe Sonnets.org
 Edwin Arlington Robinson, an American Poet (Gardiner Library)

Kategorio:Sonetistoj
Kategorio:Usonaj poetoj
Kategorio:Usonaj verkistoj